
PËR DHËNIEN ME QIRA, PA KONKURRIM, SHKOLLëS “TIRANA INTERNATIONAL SCHOOL”, TË MJEDISEVE NË ADMINISTRIM TË DREJTORISË SË SHËRBIMEVE QEVERITARE

Në mbështetje të nenit 100 të Kushtetutës dhe të pikës 2 të nenit 22 të ligjit nr.7512, datë 10.8.1991 “Për sanksionimin dhe mbrojtjen e pronës private, të nismës së lirë të veprimtarive private të pavarura dhe privatizimit”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Dhënien me qira, pa konkurrim, shkollës “Tirana International School”, të mjediseve, në administrim të Drejtorisë së Shërbimeve Qeveritare, në rrugën “3 vëllezërit Kondi”, me sipërfaqe të përgjithshme 4 995 m2 nga e cila nën objekt 827 m2 të quajtura “Grupi i vilave gjermane”, në Tiranë.
2. Ministria e Ekonomisë, Tregtisë dhe Energjetikës autorizohet për lidhjen e kontratës së qirasë, me afat 20 vjet, dhe me qira mujore sipas procedurave përkatëse.
3. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

